27. Oktober
Dr 27. Oktober isch dr 300. Dag vum Gregorianische Kalender (dr 301. in Schaltjohr), dodermit blybe no 65 Däg bis zum Änd vum Johr.

Was isch bassiert? 

 1553: Z Gämf stirbt dr spanisch Arzt un Glehrte Michael Servetus uf em Schyterhufe, wel er dr Calvinismus kritisiert het un vum Reformator Johannes Calvin as Chetzer aagsää woren isch.
 1979: St. Vincent un d Grenadine wäre unabhängig vu Großbritannie.
 1991: Turkmenistan wird unabhängig vu dr Sowjetunion.
 2002: Dr Gwärkschafter Luiz Inácio Lula da Silva wird im zweete Wahlgang zum Bresidänt vu Brasilie gwehlt.

Uf d Wält chuu 
 1466/1467/1469: Erasmus von Rotterdam, niderländische Humanischt 
 1594: Johann Rudolf Wettstein, Schwyzer Bolitiker
 1822: Giovanni Giordani, italienische Dokter un Sprochforscher
 1828: Otto Funke, dytsche Physiolog
 1867: Frieda Mayer, dytschi Dialäktdichteri
 1891: Paul Grüninger, Schwyzer Bolizeihauptmann
 1912: Heinrich Welf, italienisch-schwyzerische Ingenieur und Förderer vom Gressoneydytsch
 1945: Luiz Inácio Lula da Silva, brasilianische Bolitiker
 1979: Léa Salamé, franzesisch-libanesischi Journalischti
 1984: Thibault Bazin, franzesische Bolitiker
 1987: Alexia Djilali, franzesischi Volleyballspileri

Gstorbe 
 1527: Johann Froben, Basler Buechdrucker un Verleger
 1605: Akbar, Großmogul vu Indie
 1981: Albert Bächtold, Schwyzer Schriftsteller

Weblink 

1027